S-1024/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. febrúar 2023, á hendur J-kvk-þgf S-kvk-þgf P-kvk-þgf, kt. [...], [...], [...], I.

Fyrir umferðarlagabrot með því að hafa, miðvikudaginn 6. apríl 2022, ekið bifreiðinni [...] svipt ökurétti og undir áhrifum áfengis (í blóðsýni mældist vínandamagn 1,47 ‰) um Skipholt Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, laugardaginn 18. júní 2022, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 55 ng/ml, alprazólam 25 ng/ml og zolpidem 115 ng/ml) um Stuðlaháls í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa, sunnudaginn 10. júlí 2022, ekið bifreiðinni [...] svipt ökurétti og undir áhrifum áfengis (í blóðsýni mældist vínandamagn 3,28 ‰) um Vesturlandsveg við Hafnarskóg í Hvalfjarðarsveit, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 1. febrúar 2023, gekkst ákærða undir greiðslu sektar með lögreglustjórasátt 10. september 2015 fyrir akstur undir áhrifum áfengis. Þá gekkst hún undir greiðslu sektar með lögreglustjórasátt 27. júní 2018 fyrir akstur undir áhrifum áfengis. Þá gekkst hún undir greiðslu sektar með lögreglustjórasátt 31. mars 2021 fyrir akstur svipt ökurétti og 23. september 2022 fyrir akstur svipt ökurétti og hraðakstur.

Brot þau sem ákærða er sakfelld fyrir nú voru framin áður en ákærða gekkst undir greiðslu sektar með lögreglustjórasátt 23. september 2022 og verður ákærðu því nú dæmdur hegningarauki í samræmi við 78. gr. almennra hegningarlaga nr. 19/1940.

Við ákvörðun refsingar er við það miðað að ákærða hafi nú í þriðja sinn, eftir að húnvarð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sek og akstur undir áhrifum ávana- og fíkniefna og/eða áfengis og í annað sinn gerst sek um akstur svipt ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin 90 daga fangelsi.

Með vísan til lagaákvæða í ákæru er ákærða svipt ökurétti ævilangt frá birtingu dómsins að telja.

Ákærða greiði 246.659 krónur í sakarkostnað.

Af hálfu ákæruvaldsins flutti málið K-x-x K-x-x saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærða, J-kvk-nf S-kvk-nf P-kvk-nf, sæti fangelsi í 90 daga.

Ákærða er svipt ökurétti ævilangt frá birtingu dómsins að telja.

Ákærða greiði 246.659 krónur í sakarkostnað.

H-kvk-nf S-kvk-nf B-kvk-nf